Publication: Magyar Közlöny
Issue: MK-2001-125 (Year: 2001, Number: 125)
Era: 1990-2004
Section: A Gazdasági Minisztérium vállalkozási célelőirányzatainak szabályozásáról szóló 1/2001. (I. 5.) GM rendelet
Paragraph Index: 13

(1) Az R. 12. §-a (4) bekezdésének b) pontja helyébe a következő rendelkezés lép: „b) ha a pályázati felhívás másképp nem rendelkezik, a beruházás megvalósítási költségeihez nyújtott — 5 millió forint összeget meghaladó — támogatás esetén ba) a természetes személy, valamint a mikro- és kisvállalkozás olyan közjegyzői okiratba foglalt nyilatkozatot tegyen, amelyben feltétel nélkül és visszavonhatatlanul hozzájárul ahhoz, hogy az odaítélt támogatás biztosítékaként felajánlott ingatlanra vagy ingó dologra a támogatási összeg mértékéig — a 14. § (2) bekezdés szerinti zárójegyzőkönyvnek az érdekeltek által történő jóváhagyásának napjáig — a Minisztérium javára jelzálogjog kerüljön bejegyzésre, bb) egyéb, e rendelet alapján támogatásban részesíthető személy tekintetében, a 14. § (1) bekezdése szerinti pénzügyi beszámoló jóváhagyásának napjáig a támogatási szerződésben vállalt kötelezettségek nem teljesítése esetére kedvezményezettként a Minisztériumot megjelölő, legalább az odaítélt támogatással azonos összegre szóló visszavonhatatlan bankgarancia álljon rendelkezésre. A pénzügyi beszámoló jóváhagyását megelőzően a támogatási döntés kedvezményezettje köteles — választása szerint — a 14. § (2) bekezdésében meghatározott zárójegyzőkönyv jóváhagyásának napjáig terjedő időszakra, a támogatási szerződésben vállalt további kötelezettségek nem teljesítése esetére a Minisztériumot megjelölő, legalább az odaítélt támogatással azonos összegre szóló, visszavonhatatlan bankgaranciát rendelkezésre bocsátani, vagy a további kötelezettségek teljesítésének biztosítékaként, legalább az odaítélt támogatási összeg erejéig, a Minisztérium által elfogadható ingatlanra vagy ingó dologra a Minisztérium javára jelzálogjogot bejegyeztetni.”

Source: https://magyarkozlony.hu/hivatalos-lapok/2462c78edfb67a7f670173fcf096bb0a9f555d30/dokumentumok/f7e7a1741ad919e40b6cdaa78997990b54435a50/letoltes